Subject: Re: PÖFF SuMu
From: Mikk Granström <[email-masked]>
To: Aleksandr Michelson - MKM <[email-masked]>
Cc: Tiina Lokk <[email-masked]>, Kristina Jerjomina - MKM <[email-masked]>, Ede Teinbas - MKM <[email-masked]>
Date: Tue, 8 Apr 2025 10:22:44 +0300

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!

Suured tänud põhjaliku vastuse eest!

Täpselt nii – SuMu võtab kenasti arvesse nii sise- kui ka väliskülastajate kulutusi. Kui vaadata mudeli sisendit (parameetrite sheet’i tulbad „I“ ja „J“), siis nende muutmisel muutuvad ka erinevad väljundnäitajad. Selles osas on kõik selge.

SuMu üheks tugevamaks küljeks ongi see, et ta võtab arvesse väga erinevaid aspekte – just nii seda ka reklaamiti. Tõsi, erinevatel aspektidel on mudelis erinev kaal, ja see on ka igati loogiline. Nagu on kirjas ka SuMu tutvustuses: (1) SuMu vaatleb sündmuse tekitatavat rahasüsti terviklikult, võttes arvesse, et lisaks vahetult sündmusel osalemisele külastajad tarbivad erinevaid teenuseid, võtavad kaasa saatjaid, kes ise sündmusel ei osale; rahasüst tuleb nii külastajatelt kui ka korraldajalt, (2) Lisaks sissetulevale rahale võetakse arvesse sihtpiirkonnast välja minev raha ehk kadu. (3) Lisaks otsesele tulule arvutatakse kaudne, esilekutsutud ja kuvandi kaudu tekitatav pikaajaline tulu, (4) Lisaks majanduslikele mõjudele võetakse arvesse ka sotsiaalseid mõjusid.

See kõik on väga hea – vaadates mudelit ja arvutuskäiku, on see loogiliselt üles ehitatud. Natuke mudeliga katsetades ja sisendeid muutes on hästi näha, millised väljundid muutuvad ja millised mitte. Samuti on selgelt välja toodud, et suurema kaalu annavad just välisraha ja välisosalejad.

Teie vastust lugedes on mul tunne, et meil ei ole siin erimeelsusi.

Küsimus või probleem tekib aga mujal:

1. Mis on sündmuse majanduslik mõju? Kui me räägime ühe sündmuse majanduslikust mõjust, siis see hõlmab endas mitmeid aspekte – olgu need siis väliskülastajate kulutused, sisekülastajate kulutused, loodud töökohad, kohalikele ettevõtetele ostetud teenused jne. On keeruline nõustuda argumendiga, et raha, mida sisekülastajad sündmuse peale kulutavad (nt piletitulu, toitlustus, transport), on raha, mida nad nagunii kulutaks. Osaliselt võib sellega küll nõustuda – raha jääb riiki –, kuid üks korralik sündmus on sageli just see põhjus, miks inimene lisaks piletile läheb pärast veel restorani, kohvikusse jne, ehk soodustab tarbimist.

Ma ei lihtsusta seda võrrandit, aga kui me kujutame ette, et meil pole suursündmustel sisekülastajaid, siis ka väliskülastajad ei tule siia niisama – need kaks asja on omavahel selges korrelatsioonis. Sellele viidatab ka SuMu tutvustus, Konjunktuuriinstituut ja mitmed välisautorid (nt Lohan et al., 2023).

Kui vaadata näiteks PÖFF-i näidet, siis perioodil august–november loob festival ca 185 ajutist töökohta, aasta ringi töötab ca 30 inimest. Kui festivali ei oleks, jääksid need töökohad loomata. Samuti ostame teenuseid ligi 600 ettevõttelt – see kõik mõjutab majandust ja hoogustab sisetarbimist. SuMu näitab samuti mõju näiteks leibkondadele. Kokkuvõttes – minu meelest on SuMu väga hästi koostatud tööriist. Küsimus on pigem selles, kuidas me nimetame seda, mida me mõõdame, ja kuidas defineerime ühe sündmuse majanduslikku mõju.

2. Kodulehel olevad andmed

Nagu ma varem kirjas mainisin, tekib probleem järgmist dokumendist: 

https://mkm.ee/sites/default/files/documents/2024-12/Sündmuste%20mõju%20uuring.%20Sündmuste%20hinnangud.pdf

Ma saan aru, kuidas nende numbriteni jõuti – loomise käigus küsiti ka teatud suurusjärke. Küll aga ei olnud juttu sellest, et valideerimisel kogutud andmeid hakatakse avalikult esitama. Nagu nägime, leiduski ajakirjanik, kes kasutas neid numbreid ja küsis, kas kultuurikorraldajad vassivad.

Tegelikkuses ei vassi keegi – täitsime SuMu õigete andmetega ja saime tulemused, mille avaldasime ka kodulehel:
https://poff.ee/artikkel/festivali-majanduslik-moju/

Samuti saatsime Teile SuMu Exceli tutvumiseks. Palusin ka SuMu loojatel vaadata üle, kas olen tabelit õigesti täitnud – sain kinnituse, et olen. Olen lisanud sinna kõik eelarvelised kulutused, osalejate arvud ning Konjunktuuriinstituudi kogutud info sise- ja väliskülastajate kulutuste kohta.

Siit jõuamegi probleemini. Need andmed, mis on avalikult teie kodulehel väljas, ei kajasta korraldajate tegelikke lõpptulemusi. Tuleb leida viis, kuidas sellised andmed ei leviks ilma kontekstita – sest meil on väga raske pidevalt tõestada, et me ei vassi. See on pigem kommunikatsiooni küsimus ning usun, et koos saaksime välja töötada süsteemi, kuidas jooksvalt õiged tulemused Teieni edastada (ja vajadusel ka kontrollida), et need kajastuksid õigesti ka kodulehel.

See on sündmuste korraldajatele väga oluline. Oleme aastaid rääkinud loomemajanduse olulisusest ja sellest, kuidas sündmused mõjutavad piirkonda ja riiki nii sotsiaalselt kui majanduslikult. Tegelikult näitab SuMu seda kõike väga hästi. Usun, et koos tuleb teha vaid mõned väiksed sammud, et saaksime ka sellest viimasest takistusest üle.

Kõike seda saame arutada juba uuel nädalal kohtumisel.

Lohana, S., Imran, M., Harouache, A., Sadia, A., & Ur Rehman, Z. (2023). Impact of environment, culture, and sports tourism on the economy: a mediation-moderation model. Economic Research-Ekonomska Istraživanja, 36(3). https://doi.org/10.1080/1331677X.2023.2222306

Parimate soovidega,

Mikk Granström, PhD
MTÜ Pimedate Ööde Filmifestival, juhatuse liige
Admistratiivjuht
Laste - ja noortefilmide festival Just Film, programmijuht
Telliskivi 60a/2, 10412 Tallinn, Eesti 
+372 5300 2617
www.poff.ee
www.justfilm.ee

> On 3. Apr 2025, at 17:49, Aleksandr Michelson - MKM <[email-masked]> wrote:
> 
> Tere!
> 
> Antud kirjaga vastan küsimusele "Natuke keeruline arusaada, et kuidas SuMu nüüd ainult välikülastajate kulutusi arvesse võtab. Mudel olin ju tehtud kogu sündmuse peale, sise ja välikülastajad kokku, pluss paljud muud näitajad."
> 
> Vastus:
> 
> SuMu võtab sisekülastajate kulutusi arvesse. Mõju hindamisel hinnatakse Eestisse ja sündmuse piirkonda jõudvaid rahasüste, mille peamiseks väljundiks on tulu Eesti elanikele ja sündmuse piirkonna (kohaliku omavalitsuse tasandil) elanikele. Sel põhjusel võetakse sündmuste sotsiaal-majandusliku mõju hindamisel arvesse nii välisturistide kui ka siseturistide kulutusi, kuid lähtuvalt sündmuste mõjude hindamise teooriast ja rahvusvahelistest praktikatest ja juhenditest arvestatakse kohalike elanike kulutuste puhul ainult piletid ja muud osalustasud. Kohalik elanik on SuMu järgi isik, kes elab vastavas omavalitsusüksuses, kus toimub sündmus.
>  
> Toon siia alla ka pikema põhjenduse – see on väljavõte uuringu lõpparuande tekstist. Ta on küll tehniline, aga aitab konteksti luua ja võtab kokku ka selle, et SuMu on teaduspõhine ja seniste praktikate alusel loodud.
>  
> SuMu püüab vältida tulude ülehindamist vastavalt Jago & Dwyeri (2006) ja OECD (2023) juhenditele, kus on kirjeldatud, keda ja mida ei tohi arvestada sündmuse tekitatud majanduslike tuludena. Neid on loetletud allpool koos meie lahendustega. 
> 
> Tühimass (deadweight). Kui mingi majandustegevus oleks toimunud ka ilma sündmuse toimumiseta, siis ei saa sellest tegevusest tulenevat mõju arvestada sündmuse mõjuks. Sündmuse külastajate puhul, kes viibivad piirkonnas muul eesmärgil, ei saa nende kulutusi käsitleda sündmuse loodava täiendava tuluallikana (ka London & Partners 2021). Erandiks on, kui turist viibib piirkonnas sündmuse pärast kauem või teeb sündmuse pärast täiendavaid kulutusi (ka Crompton 2006; Frechtling 2006). SuMu ei arvesta tulu nendelt sündmuse külastajatelt, kes viibivad sihtpiirkonnas muul põhjusel kui sündmuse pärast. Kui sündmuse väliskülastaja veedab Eestis aega mujal kui sündmuse piirkonnas, siis ei loeta seda sündmuse poolt põhjustatud viibimiseks. Mudeli kalibreerimise eesmärgil küsiti külastajailt nii sihtpiirkonna külastuse eesmärgi kui ka sündmuse pärast piirkonnas veedetavate ööde arvu kohta. 
> Kohalikud elanikud. Kohalikest elanikest külastajate kulutused oleks suure tõenäosusega piirkonnas esinenud ka ilma sündmuseta. Sündmus võib kohalike elanike kaudu genereerida ka kohalikule majandusele negatiivseid tulemeid. Näitena võidakse osta toitu sündmuse alast välise teenusepakkuja käest, selle asemel et kulutada seda kohalikus restoranis. Mudel jagab külastajad päritolu järgi rühmadesse, nii et kohalike elanike kulusid ei loeta rahasüsti koosseisu. 
> Säilitatud kulutused. On juhtumeid, kui rahasüsti mõõtmisel oleks korrektne arvestada sisse kohalike elanike kulutused. Nimelt kui sama sündmus oleks võinud toimuda teises piirkonnas ja inimene oleks sellisel juhul endiselt sündmust külastanud. Näiteks kui Eestis korraldatakse rahvusvahelist spordisündmust, mille puhul oleks fännid reisinud seda vaatama ka teise riiki. Seda küsimust on siiski keeruline uurida ja rahasüsti sisse arvestamisel selgitada. Seetõttu jätsime selle küsimuse mudelist välja ja võtame arvesse, et mudel selles suhtes rahasüsti alahindab. Eeldame SuMu-s, et säilitatud kulutusi taandavad mudelist välja väljaränne ja külastusest loobumine. Mõningal juhul lähevad kohalikud elanikud sündmuse toimumise ajaks mujale ja teevad oma kulutused seal. Näiteks võivad poed ja kohvikud olla sündmuse ajal üle täitunud või liiga kallid, nii et kohalikel tuleb naabervalda või -linna minna. Teine võimalik negatiivne majandusmõju on seotud sellega, et potentsiaalsed muude huvidega turistid võivad loobuda suure sündmuse tõttu piirkonda reisimisest. Seega võtsime kohalike elanike tehtavatest kuludest SuMu-s arvesse vaid piletid ja muud osalustasud. 
> Otsene import. Väliste teenusepakkujate ja mujal elavate töötajate tulud liiguvad suures osas piirkonnast välja ning võivad kohalikule majandusele mõjuda hoopis negatiivselt. Rahasüstiga paralleelselt tuleb järelikult vaadelda raha väljaliikumist ehk kadu sihtpiirkonnast. Seda silmas pidades jaotab SuMu korraldaja kulud geograafiliste piirkondade järgi (kohalik, muu Eesti, välismaa) ning rakendab kaudsete ja esilekutsutud tulude arvestamisel impordist sõltuvaid majanduskordajaid. Impordi mõju on tugevam väiksemates piirkondades toimuvate sündmuste puhul ning väiksem suures linnas ja riigi tasandil. 
>  
> Allikad: 
> Jago L. & Dwyer L. (2006). Economic evaluation of special events: guide. Sustainable Tourism. 
> OECD (2023). How to measure the impact of culture, sports and business events. A Guide Part I. OECD Local Economic and Employment Development (LEED) Papers. 
> London & Partners (2021). The impact of major events on London`s economy 2017‒2020. 
> Crompton, J. L. (2006). Economic impact studies: instruments for political shenanigans? Journal of Travel Research, 45, 67–82. 
> Frechtling, D. C. (2006). An assessment of visitor expenditure methods and models. Journal of Travel Research, 45, 26–35. 
> 
> 
> Kõike head soovides
> 
> Aleksandr Michelson, PhD
> turisminõunik
> Ettevõtluskeskkonna ja tööstuse osakond
> Majandus- ja Kommunikatsiooniministeerium
> +372 55529176
> 
> Saatja: Mikk Granström
> Saadetud: teisipäev, 25. märts 2025 11:24
> Adressaat: Aleksandr Michelson - MKM
> Koopia: Tiina Lokk
> Teema: PÖFF SuMu 
> 
> Tähelepanu! Tegemist on välisvõrgust saabunud kirjaga.
> Tundmatu saatja korral palume linke ja faile mitte avada.
> Tere!
> 
> Tänan eilse kohtumise eest. Loodan, et saame siit koos edasi liikuda. 
> Manuses SuMu excel PÖFFi eelmise aasta numbritega. 
> 
> Kogu mudeli tulemused oleme lahti kirjutanud siin:
> https://poff.ee/artikkel/festivali-majanduslik-moju/ <https://www.google.com/url?q=https://poff.ee/artikkel/festivali-majanduslik-moju/&source=gmail-imap&ust=1744296565000000&usg=AOvVaw04OU1LOnEL_roBoWMJmZox>
> 
> Sealt on võimalik lugeda ka Konjuktuuri Instuudi uuringuid, mida kasutasime sisendina.
> 
> Natuke keeruline arusaada, et kuidas SuMu nüüd ainult välikülastajate kulutusi arvesse võtab. Mudel olin ju tehtud kogu sündmuse peale, sise ja välikülastajad kokku, pluss paljud muud näitajad. Peame ikka vaatama tervikut.
> 
> Kui sisendnumbrite kohta on küsimusi, siis olen hea meelega valmis vastama.
> 
> 
> Parimate soovidega,
> 
> Mikk Granström, PhD
> MTÜ Pimedate Ööde Filmifestival, juhatuse liige
> Admistratiivjuht
> Laste - ja noortefilmide festival Just Film, programmijuht
> Telliskivi 60a/2, 10412 Tallinn, Eesti 
> +372 5300 2617
> www.poff.ee
> www.justfilm.ee
> 
> 
> 
> 
> 
> "Selle teate sisu, sh sellele lisatud failid, on konfidentsiaalse iseloomuga ja kasutamiseks ainult teate adressaadile. Igasugune teate kasutamine, avaldamine ja kopeerimine vastuolus selle sihiga on keelatud. Juhul, kui olete saanud teate tingituna eksitusest, siis palume teil teavitada koheselt selle saatjat ja kustutada teade koos lisatud failidega. 
> This message, including any attachments, is confidential, may be privileged and is intended only for the use of the addressee. Any use, disclosure or copying of this message in whole or in part not in accordance with its intended purpose is prohibited. If you have received this message in error, please notify the sender immediately by return e-mail and delete this message and all its copies, including all attachments. "

-- 

"*Selle teate sisu, sh sellele lisatud failid, on konfidentsiaalse 
iseloomuga ja kasutamiseks ainult teate adressaadile. Igasugune teate 
kasutamine, avaldamine ja kopeerimine vastuolus selle sihiga on keelatud. 
Juhul, kui olete saanud teate tingituna eksitusest, siis palume teil 
teavitada koheselt selle saatjat ja kustutada teade koos lisatud failidega. 
*

*This message, including any attachments, is confidential, may be 
privileged and is intended only for the use of the addressee. Any use, 
disclosure or copying of this message in whole or in part not in accordance 
with its intended purpose is prohibited. If you have received this message 
in error, please notify the sender immediately by return e-mail and delete 
this message and all its copies, including all attachments. "*